CELEX: 22018D1179
Language: hu
Date: 2016-12-02 00:00:00
Title: Az EGT Vegyes Bizottság 241/2016 határozata (2016. december 2.) az EGT-megállapodás II. mellékletének (Műszaki előírások, szabványok, vizsgálatok és tanúsítás) és X. mellékletének (A szolgáltatásokról általában) módosításáról [2018/1179]

23.8.2018   
               
               
                  HU
               
               
                  Az Európai Unió Hivatalos Lapja
               
               
                  L 215/40
               
            
         AZ EGT VEGYES BIZOTTSÁG 241/2016 HATÁROZATA
         (2016. december 2.)
         az EGT-megállapodás II. mellékletének (Műszaki előírások, szabványok, vizsgálatok és tanúsítás) és X. mellékletének (A szolgáltatásokról általában) módosításáról [2018/1179]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A SOLVIT működését meghatározó elvekről szóló, 2013. szeptember 17-i 2013/461/EU bizottsági ajánlást (1) bele kell foglalni az EGT-megállapodásba.
                  
               
                     (2)
                  
                  
                     A 2013/461/EU ajánlás hatályon kívül helyezi az EGT-megállapodásba foglalt 2001/893/EK bizottsági ajánlást (2), amelyet következésképpen el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás II. és X. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. mellékletének XX. fejezetében a „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsor 5. pontját (2001/893/EK bizottsági ajánlás) el kell hagyni.
         
         
            2. cikk
            Az EGT-megállapodás X. melléklete a 3a. pont (2014/89/EU bizottsági végrehajtási határozat) után a következő szöveggel egészül ki:
            
               „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK
               
               
                        
                           1.
                        
                        
                           
                              32013 H 0461: a Bizottság 2013/461/EU ajánlása (2013. szeptember 17.) a SOLVIT működését meghatározó elvekről (HL L 249., 2013.9.19., 10. o.).”
                        
                     
         
         
            3. cikk
            A 2013/461/EU ajánlásnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2016. december 3-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2016. december 2-án.
            
               
                  az EGT Vegyes Bizottság részéről
               
               
                  az elnök
               
               Bergdís ELLERTSDÓTTIR
            
         
         
            (1)  HL L 249., 2013.9.19., 10. o.
         
         
            (2)  HL L 331., 2001.12.15., 79. o.
         
         
            (*1)  [Alkotmányos követelmények fennállását nem jelezték.] [Alkotmányos követelmények fennállását jelezték.]